PATVIRTINTA
Kėdainių rajono savivaldybės
administracijos direktoriaus
2025 m.                        d. įsakymu Nr. 


VIENKARTINĖS LICENCIJOS VERSTIS MAŽMENINE PREKYBA ALKOHOLINIAIS GĖRIMAIS, KURIŲ TŪRINĖ ETILO ALKOHOLIO KONCENTRACIJA NEVIRŠIJA 15 PROCENTŲ, PARODOSE, MUGĖSE IR MASINIUOSE RENGINIUOSE, IŠSKYRUS SPORTO RENGINIUS, IŠDAVIMAS

Paslaugos apibūdinimas
Paslaugos gavėjai – juridiniai asmenys.
Vienkartinės licencijos gali būti išduodamos teisę verstis mažmenine prekyba atitinkamų grupių alkoholiniais gėrimais turinčioms įmonėms, Europos juridinių asmenims ir jų filialams. 
Įmonėms vienkartinės licencijos išduodamos naudojantis Licencijų informacine sistema www.licencijavimas.lt. 
Vienkartinės licencijos išduodamos ne ilgesniam kaip renginio trukmės laikui.

Paslaugos teikimo proceso aprašymas
1. Paslaugos gavėjas užpildo rekomenduojamos formos prašymą (priedas) ir kartu su šiame aprašyme nurodytais dokumentais (jeigu prašymas siunčiamas paštu arba elektroniniu būdu, prie prašymo turi būti pridedamos visų reikiamų dokumentų kopijos, patvirtintos teisės aktų nustatyta tvarka) pateikia prašymą paslaugos teikėjui.
2. Paslaugos vykdytojas, teisės aktuose nustatyta tvarka, išnagrinėja prašymą ir priima sprendimą patenkinti prašymą, arba atmeta prašymą, arba informuoja paslaugos gavėją dėl prašymo papildymo. 
3. Paslaugos vykdytojas, esant teigiamam sprendimui, suveda duomenis į Licencijų informacinę sistemą, esant neigiamam sprendimui, parengia motyvuotą atsisakymo tenkinti prašymą raštą.
4. Paslaugos gavėjas apie priimtą sprendimą informuojamas prašyme nurodytu būdu.

Paslaugos teikimo informacija
[bookmark: _Hlk188538553]Paslaugos suteikimo kaina − 30 Eur (licencijos išdavimas), trukmė − 30 dienų.

Teisės aktai, reguliuojantys paslaugos teikimą
1. Lietuvos Respublikos alkoholio kontrolės įstatymas 
2. Lietuvos Respublikos Vyriausybės 2004 m. gegužės 20 d. nutarimas Nr. 618 „Dėl Didmeninės ir mažmeninės prekybos alkoholio produktais licencijavimo taisyklių patvirtinimo“
3. Lietuvos Respublikos rinkliavų įstatymas
4. Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių sąrašo ir valstybės rinkliavos mokėjimo ir grąžinimo taisyklių patvirtinimo

Informacija ir dokumentai, kuriuos turi pateikti asmuo
1. Prašymas (priedas) kuriame nurodomi šie duomenys: licencijos prašytojo pavadinimas, teisinė forma, kodas, buveinė, telefono numeris, elektroninio pašto adresas (jeigu licencijos prašytojas jį turi), licencijos prašytojo vadovų vardai, pavardės ir asmens kodai arba gimimo datos, jeigu vadovai neturi asmens kodų, komercinės ūkinės veiklos, kuria verstis prašoma licencijos, rūšis, renginio pavadinimas, vieta ir prekybos alkoholiniais gėrimais laikas. Šis prašymas turi būti suderintas su renginio organizatoriumi. Prašymas ir kiti reikalingi dokumentai licencijai gauti turi būti pateikti ne vėliau kaip prieš 2 darbo dienas iki renginio, kuriame norima verstis licencijuojama veikla.
2. Mokėjimo pavedimas su banko žymomis arba kvitas, patvirtinantis, kad sumokėta nustatytojo dydžio valstybės rinkliava (įmokos kodas 52353).

Informacija ir dokumentai, kuriuos gauna paslaugos teikėjas
Paslaugos vykdytojas patikrina:
1. Juridinių asmenų registro duomenų bazėje informaciją apie įmonės registravimo faktą ir kitus jos registravimo duomenis ar Europos Sąjungos valstybės narės juridinių asmenų registro tvarkytojo duomenų bazės informaciją, o jeigu atitinkamo registro Europos Sąjungos valstybėje narėje nėra arba registre pateikiamos informacijos nepakanka, kreipiamasi su prašymu suteikti atitinkamą informaciją apie šiuos licencijų prašytojus į konkrečios Europos Sąjungos valstybės narės atsakingą instituciją Lietuvos Respublikos Vyriausybės 2009 m. kovo 9 d. nutarimo Nr. 185 „Dėl Europos Sąjungos vidaus rinkos informacinės sistemos naudojimo Lietuvos Respublikoje“ nustatyta tvarka per Vidaus rinkos informacinę sistemą.
2. Maisto tvarkymo subjektų sąraše, ar licencijos prašytojas yra registruotas maisto tvarkymo subjektas.
3. Licencijų informacinėje sistemoje, ar įmonė turi nuolatinę licenciją verstis mažmenine prekyba atitinkamų grupių alkoholiniais gėrimais.
4. Licenciją išduodančioje institucijoje, ar negauta Taisyklių 50 punkte nurodytų valstybinės priežiūros ir teisėsaugos institucijų pranešimų, nustatytų 51 punkte.

Už paslaugos teikimą atsakingų asmenų kontaktai. 
Turto valdymo skyriaus vyr. specialistė Rasa Vaitkūnienė, tel. +370 347 69518, el. p. rasa.vaitkuniene@kedainiai.lt.
Turto valdymo skyriaus vyr. specialistė Alina Melinauskienė, tel. +370 347 69571, el. p. alina.melinauskiene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.




Priedas
________________________________________________________________________
(įmonės pavadinimas, teisinė forma)

_________________________________________________________________________
(įmonės kodas)

_________________________________________________________________________
(įmonės adresas)

__________________________________________________________________________
(elektroninio pašto adresas, telefono numeris)

__________________________________________________________________________
(įmonės steigėjų, vadovų  vardai, pavardės ir asmens kodai arba gimimo datos, jeigu asmenys neturi asmens kodų)

__________________________________________________________________________


Kėdainių rajono savivaldybės administracijos 
direktoriui 

P R A Š Y M A S
DĖL VIENKARTINĖS LICENCIJOS IŠDAVIMO

______________________________
(data)
Kėdainiai

Prašau išduoti vienkartinę licenciją verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, parodose, mugėse ir masiniuose renginiuose, išskyrus sporto renginius

Renginio pavadinimas __________________________________________________________
Renginio data _________________________  Renginio laikas _______________________val.
Renginio vieta _________________________________________________________________
Turimos licencijos Nr. ____________, išdavimo data __________________________________
Išdavusios savivaldybės pavadinimas _______________________________________________

Esu informuotas ir sutinku dėl asmens duomenų tvarkymo*

________________	          ______________	                     ________________________
        (Pareigos)		                   (Parašas)	                        		(Vardas, pavardė)


Suderinta:
Renginio organizatorius

*Pasirašydami Jūs patvirtinate, kad esate tinkamai informuotas, kad Jūsų asmens duomenų valdytojas yra Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, 57288 Kėdainiai, tel. +370 347  69596, el. p. administracija@kedainiai.lt). Asmens duomenys tvarkomi siekiant išnagrinėti Jūsų prašymą / skundą / paklausimą. Tvarkymo pagrindas − tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui / skundui / paklausimui išnagrinėti, ir asmenims, kurie turi teisę šiuos duomenis gauti teisės aktų nustatyta tvarka. Duomenis pateikti privalote, kadangi kitaip negalėsime išnagrinėti Jūsų skundo / prašymo / pareiškimo ir / ar suteikti  paslaugos. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą ir pasikonsultuoti su Kėdainių rajono savivaldybės administracijos duomenų apsaugos pareigūnu el. p. duomenu.sauga@kedainiai.lt. Daugiau informacijos apie asmens duomenų apsaugą galite rasti interneto svetainės www.kedainiai.lt skyriuje „Asmens duomenų apsauga“.
